Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 3/12/6606	Lučenec, 24.5.2012
EEČ : 2-47-65-2012

U Z N E S E N I E

Trestná vec:	obvinený XXXXX 
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v čase okolo 12.30 hod. dňa 02.12.2011 v parčíku pri štvrti M. R. Štefánika po predchádzajúcom verbálnom kontakte fyzicky napadol XXXXX, nar. XXXXX, trvale bydliskom XXXXX a to tak, že ho kopol do boku, po čom ho XXXXX odstrčil, na čo ho obvinený udrel rukou do nosa, čím mu spôsobil zlomeninu nosových kostí bez posunu úlomkov s krvácaním z nosa, pričom toto zranenie si vyžiadalo dobu liečby a PN v trvaní 10 dní, teda od 02.12.2011 do 11.12.2011
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením poverenej príslušníčky  PZ, sp. zn. ORP-2579/LC-LC-2011 zo dňa 02.01.2012, bolo podľa § 199 ods. 1 Trestného poriadku začaté trestné stíhanie pre prečin ublíženia na zdraví podľa § 156 ods. 1 Trestného zákona a prečinu výtržníctva podľa § 364 ods. 1 písm. a) Trestného zákona na tom skutkovom základe, ako je to uvedené vo výrokovej časti predmetného uznesenia. Uznesením poverenej príslušníčky PZ zo dňa 29.02.2012 bolo následne podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa   § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona na skutkovom základe uvedenom vo výrokovej časti uznesenia.

	Dňa 23.05.2012 poverená príslušníčka PZ v zmysle § 209 ods. 1 Trestného poriadku predložila dozorujúcej prokurátorke spisový materiál s návrhom na zastavenie trestného stíhania  obvineného podľa § 215 ods. 1 písm. d) Trestného poriadku s poukazom § 9 ods. 1 písm. d) Trestného poriadku. Na základe návrhu som preskúmala príslušný vyšetrovací spis a dospela som k záveru, že návrh poverenej príslušníčky PZ je dôvodný, nakoľko ako vyplýva z č.l. 88 spisu, a to z úmrtného listu vydaného matrikou v Lučenci obvinený XXXXX dňa 28.04.2012 zomrel. 

Podľa § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestného stíhanie nemožno začať, ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom k tomu, že obvinený XXXXX, dňa 28.04.2012 zomrel, nemožno v jeho trestnom stíhaní pokračovať a toto musí byť zastavené a preto som rozhodla tak, ako to vyplýva z výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michaela Tabaková
prokurátorka